b"\n_START_ARTICLE_\nHabitatge al carrer de l'Abat Vilafreser, 16\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres de tres plantes i coberta de doble vessant a fa\xc3\xa7ana. Aquesta fa\xc3\xa7ana, de dos crugies, \xc3\xa9s arrebossada i pintada de color ocre._NEWLINE_La planta baixa consta d'un s\xc3\xb2col d'arrebossat sense pintar, d'una porta d'acc\xc3\xa9s als pisos superiors i d'una porta de garatge met\xc3\xa0l\xc2\xb7lica, totes elles fetes de rajola emmarcades de ciment pintat._NEWLINE_El primer pis consta d'una finestra emmarcada de pedra amb llinda monol\xc3\xadtica i un balc\xc3\xb3 fet de rajola i ciment amb barana de ferro senzilla._NEWLINE_Al segon pis hi ha dues finestres d'obra nova._NEWLINE_El r\xc3\xa0fec, arrebossat i formant dos escalons, emergeix uns 40 cm.\n_START_SECTION_\nHist\xc3\xb2ria\n_START_PARAGRAPH_\nCom la resta de les cases del carrer Vilafreser, t\xc3\xa9 l'origen al segle XVII i XVIII. Al llarg del segle XX totes les cases s'han anat reformant en major o menor mesura i conservant alguns dels elements arquitect\xc3\xb2nics originals._NEWLINE_En aquest cas, a m\xc3\xa9s de l'estructura de la casa, s'ha conservat el marc d'una de les finestres originals, datada de 1760._NEWLINE_A finals del segle XX, com moltes altres cases del poble, van substituir els antics portals de les plantes baixes per places de garatge i portals met\xc3\xa0l\xc2\xb7lics."